Dobrý deň prajem. Pri spracovaní účtovníctva sa mi do rúk dostal doklad, kde je zle vypočítaná DPH. Keď si zo základu dane vypočítam 20 %-nú DPH, tak na bločku je uvedená vyššia ako moja vypočítaná. Keďže som ju reálne aj zaplatil, mám aj nejakú možnosť si ju odpočítať? Ďakujem.
Pravdepodobne sa stanem platcom DPH teraz v máji, lebo som prekročil obrat na platenie DPH. Dočítal som sa, že si môžem z nakúpených tovarov a služieb odpočítať spätne DPH. Dokedy si ale môže uplatniť tento odpočet? Iba v daňovom priznaní DPH za máj podávanom v júni, alebo sa dá aj neskôr? Ďakujem.
Dobrý deň, chcel by som sa spýtať. Môže byť faktúra ako doklad o doručení tovaru? Nakoľko mám jedného odberateľa, ktorý odoberal materiál a z cca 50 faktúr mi 10 nezaplatil. K faktúram nemám dodacie listy. Je nejak dané v zákone, že ak ma faktúru riadne zaúčtovanú aj v kontrolných výkazoch DPH, že sa to považuje za doručené? Ďakujem.
Dobrý. Mal som auto zaradené v majetku firmy a malý skúter v krátkodobom majetku, ale ukradli mi aj auto aj skúter. Mám záznam od polície o prerušení trestného stíhania, keďže sa páchateľ nenašiel. Musím z auta a skútra vrátiť uplatnenú DPH naspäť štátu?